**Jogszabályi keretek összefoglalása**

**az ÁROP-1.A.5-2013-2013-0015 azonosítószámú**

**„Tiszavasvári Város Önkormányzatának szervezetfejlesztése” című**

**projekt társadalmi fenntarthatósági vállalásának**

**teljesítéséhez kapcsolódóan**

**2014. december 31.**

Jelen dokumentum célja, hogy ismertesse és bemutassa a "Tiszavasvári Város Önkormányzatának szervezetfejlesztése” című, ÁROP-1.A.5-2013-2013-0015 azonosítószámú projektjét érintő jogszabályi kereteket, a projektben vállalt társadalmi fenntarthatósági szempont teljesítése érdekében. Az önkormányzatok egyik legalapvetőbb elvárása ugyanis saját tevékenységével, működésével szemben, hogy betöltse azt a szerepet, amelyért létrehozták, vagyis a lehető leghatékonyabban szolgálja az állampolgárokat. Ebbe beletartozik, hogy az ügyfelek érthető és teljes körű tájékoztatást kapjanak az őket érintő ügyekben, az önkormányzat által biztosított szolgáltatások igénybevétele során. Fontos feladatunk ezért a főbb jogi rendelkezések ügyfélbarát, azaz közérthető módon történő összefoglalása.

A tájékoztatóban szereplő jogszabályok normaszövege **elérhető a** [www.tiszavasvari.hu](http://www.tiszavasvari.hu) **honlapon**, illetve a <https://kereses.magyarorszag.hu/jogszabalykereso> oldalon.

Az ügyfeleket, és az önkormányzati alkalmazottakat leginkább jellemzően érintő néhány jogszabályt részletesebben is bemutatjuk.

**I. Alapvető, országos szintű jogszabályok –**

**azaz a törvények, kormányrendeletek, egyéb jogszabályok**

**1. Alapvető, meghatározó törvények**

1. Magyarország Alaptörvénye

*Magyarország Alaptörvénye (korábban Alkotmánya) a magyar jogi hierarchiában a legfelsőbb jogszabály, amely 2012. január 1-jén lépett hatályba. Az Országgyűlés az Alaptörvényben szabályozza kötelezettségeit, meghatározza az államszervezetre vonatkozó alapvető szabályokat. Mivel az Alaptörvény az állam legmagasabb szintű törvénye, egyetlen más jogszabály sem lehet ellentétes vele.*

1. 2011. évi CLXXXIX. törvény Magyarország helyi önkormányzatairól (Mötv.)

*Az új önkormányzati törvény megalkotásával a jogalkotó célja a helyi önkormányzás jogának változatlan tartalommal történő biztosítása mellett az önkormányzati autonómia szigorúbb, felügyeleti elemeket alkalmazó érvényesítése. A törvény rendelkezéseinek döntő része által kialakított kereteket, az állam és az önkormányzatok közötti feladat- és hatáskörmegosztást, továbbá az ellátandó önkormányzati feladatok finanszírozásának módját alakította át.*

1. 2010. évi CXXX. törvény a jogalkotásról (Jat.)

*Alapvető törvény, melyben az egyes jogi normák egymáshoz való viszonyát, valamint megalkotásuk módját szabályozzák.*

**2. További törvények**

1. 1990. évi XCIII. törvény az illetékekről (Itv.)
2. 1991. évi XX. törvény a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről
3. 1993. évi III. törvény a szociális igazgatásról és ellátásról (Szt.)
4. 1993. évi LXXVIII. törvény a lakások és helyiségek bérletére, valamint az elidegenítésükre vonatkozó egyes szabályokról (Lakástv.)
5. 1994. évi LXIV. törvény a polgármesteri tisztség ellátásának egyes kérdéseiről és az önkormányzati képviselők tiszteletdíjáról
6. 1997. évi XXXI. törvény a gyermekek védelméről és a gyámügyi igazgatásról (Gytv.)
7. 1997. évi CXL. törvény a muzeális intézményekről, a nyilvános könyvtári ellátásról és a közművelődésről (Kult. tv)
8. 2000. évi C. törvény a számvitelről (Számviteli tv)
9. 2000. évi XCVI. törvény a helyi önkormányzati képviselők jogállásának egyes kérdéseiről
10. 2004. évi CXL. törvény a közigazgatási hatósági eljárás és szolgáltatás általános szabályairól
11. 2007. évi CLXXXI. törvény a közpénzekből nyújtott támogatások átláthatóságáról (Knyt.)
12. 2010. évi I. törvény az anyakönyvi eljárásról
13. 2011. évi CVIII. törvény a közbeszerzésekről (Kbt.)
14. 2011. évi CXII. törvény az információs önrendelkezési jogról és az információszabadságról (Info tv.)
15. 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról (Et.)
16. 2011. évi CXC. törvény a nemzeti köznevelésről (Köznev. tv.)
17. 2011. évi CXCV. törvény az államháztartásról (Áht.)
18. 2011. évi CXCVI. törvény a nemzeti vagyonról (Nvt.)
19. 2011. évi CXCIX. törvény a közszolgálati tisztviselőkről (Kttv.)
20. 2013. évi CCXXX. törvény Magyarország 2014. évi központi költségvetéséről
21. 2013. évi V. törvény a Polgári Törvénykönyvről (új Ptk.)

**3. Kormányrendeletek**

1. 4/2011. (I.28.) Korm. rendelet a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről
2. 368/2011. (XII.31.) Korm. rendelet az államháztartásról szóló törvény végrehajtásáról
3. 4/2013. (I.11.) Korm. rendelet az államháztartás számviteléről

**4. Miniszteri rendelet**

38/2013. (IX.19.) az államháztartásban felmerülő egyes gyakoribb gazdasági események kötelező elszámolási módjáról

**II. Helyi szintű jogszabályok – önkormányzati rendeletek**

**1. A helyi önkormányzati szervezetrendszert érintő, jogállással kapcsolatos, működésre vonatkozó jogszabályok**

1. Tiszavasvári Város Önkormányzata Képviselő-testületének 34/2010. (XII.17.) számú önkormányzati rendelete az önkormányzat által adományozható kitüntetésekről és díjakról, valamint az önkormányzat címerének és zászlajának használatáról

*Ebben a rendeletben kerül szabályozásra a különböző elismerések adományozásának rendje.*

1. Tiszavasvári Város Önkormányzata Képviselő-testületének 35/2014. (XI.28.) számú önkormányzati rendelete Tiszavasvári Város Önkormányzata Képviselő-testülete Szervezeti és Működési Szabályzatának megalkotásáról

*Jelen jogszabály az önkormányzat működését szabályozza, pontosítja a helyi viszonyoknak megfelelően. A rendelet tartalmazza az önkormányzat, illetve annak szervei adatait, a hivatalos eljárásrendeket működésével kapcsolatban.*

**2. Gazdasági vonatkozású helyi szabályok**

1. Tiszavasvári Város Önkormányzata Képviselő-testületének 16/2009 (IV.27.) számú önkormányzati rendelete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról

*Jelen rendelet az Önkormányzat tulajdonában lévő lakások és nem lakás célú helyiségek bérbeadásának feltételeit, a lakásbérlet szabályait, a lakbér mértékét és a lakások elidegenítésének feltételeit szabályozza. Kiterjed a lakóépületek elidegenítéséből származó bevételek felhasználására is.*

1. Tiszavasvári Város Önkormányzata Képviselő-testületének 32/2010 (XII.16.) számú önkormányzati rendelete a helyi iparűzési adóról

*A rendelet a helyi iparűzési adó mértékét szabályozza.*

1. Tiszavasvári Város Önkormányzata Képviselő-testületének 29/2011 (VIII.31.) számú önkormányzati rendelete az építményadóról

*A rendelet az építményadó alapját és mértékét, valamint az adómentesség feltételeit szabályozza.*

1. Tiszavasvári Város Önkormányzata Képviselő-testületének 30/2011 (VIII.31.) számú önkormányzati rendelete a magánszemélyek kommunális adójáról

*A rendelet a magánszemélyek kommunális adójának mértékét szabályozza.*

1. Tiszavasvári Város Önkormányzata Képviselő-testületének 31/2013 (X.25.) számú önkormányzati rendelete az önkormányzat vagyonáról és a vagyongazdálkodás szabályairól

*A rendelet meghatározza az önkormányzat vagyonába tartozó elemek körét. Ezt követően az önkormányzati vagyon feletti rendelkezési jog gyakorlásának közös szabályait részletezi az alábbi témakörökben:*

* *A tulajdonosi jogok gyakorlása, az önkormányzati vagyon értékének meghatározása*
* *Követelésről lemondás*
* *Rendelkezés az önkormányzati vagyonnal*
* *Az önkormányzati vagyon átruházásának szabályai*
* *Az önkormányzati vagyon hasznosításának szabályai*
* *Mezőgazdasági rendeltetésű földterületek hasznosítása*
* *A korlátozottan forgalomképes vagyon feletti rendelkezési jog gyakorlása*
* *Vagyonkezelési jog létesítése és átengedése, gyakorlásának szabályai*
* *A vagyonkezelői jog ellenértéke, ingyenes átengedése és azok részletszabályai*
* *A vagyonkezelés ellenőrzése*

**3. Közszolgáltatásokkal kapcsolatos helyi, hatósági szabályok**

1. Tiszavasvári Város Önkormányzata Képviselő-testületének 7/2014. (II.21.) számú önkormányzati rendelete az egyes helyi közszolgáltatások kötelező igénybevételéről

*Jelen jogszabály a települési szilárd hulladék és a nem közműves háztartási szennyvíz összegyűjtésével, elszállításával, ártalommentes elhelyezésével kapcsolatos közszolgáltatás igénybevételeit szabályozza.*

1. Tiszavasvári Város Önkormányzata Képviselő-testületének 9/2014. (IV.25.) számú önkormányzati rendelete a vásárokról és piacokról

*A rendelet az önkormányzat tulajdonában lévő piac üzemeltetésének feltételeit és díjait szabályozza.*

1. Tiszavasvári Város Önkormányzata Képviselő-testületének 18/2014. (V.30.) számú önkormányzati rendelete [a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról](http://www.tiszavasvari.hu/files/rendeletek/2014/018-2014.doc)

*A rendelet a szociális ellátásra való jogosultság elbírálásának menetét, a pénzbeli ellátások kifizetésének, folyósításának szabályai, valamint a természetben nyújtott ellátások igénybevételének feltételeit tartalmazza*

1. Tiszavasvári Város Önkormányzata Képviselő-testületének 19/2014. (VI.27.) számú önkormányzati rendelete a hulladékgazdálkodási közszolgáltatás ellátásáról

*Az Önkormányzat a hulladékgazdálkodási közszolgáltatás megszervezésével kapcsolatos egyes feladat- és hatásköreit a Szabolcs-Szatmár-Bereg Megyei Szilárdhulladék-gazdálkodási Társulás útján gyakorolja. Jelen rendelet ennek részletes feltételeit tartalmazza.*

**4. A település és környezetével kapcsolatos helyi szabályok**

1. Tiszavasvári Város Önkormányzata Képviselő-testületének 32/2004 (XII.01.) számú önkormányzati rendelete a sportról

*A jogszabály célja, hogy megalapozza és létrehozza Tiszavasvári Város Önkormányzata sportkoncepciójának megvalósításához szükséges feltételrendszert, s meghatározza a helyi sporttevékenység finanszírozásának módját.*

1. Tiszavasvári Város Önkormányzata Képviselő-testületének 5/2014. (II.21.) számú önkormányzati rendelete [a közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló rendelet megalkotásáról](http://www.tiszavasvari.hu/files/rendeletek/2014/005-2014.pdf)

*A jogszabály a közterületek elnevezésének általános és eljárási szabályairól, valamint a névtáblák és házszámtáblák elhelyezésének szabályairól rendelkezik*

1. Tiszavasvári Város Önkormányzata Képviselő-testületének 6/2014. (II.21.) számú önkormányzati rendelete [a hirdetmények és plakátok közterületen történő elhelyezéséről szóló önkormányzati rendelet megalkotásáról](http://www.tiszavasvari.hu/files/rendeletek/2014/006-2014.pdf)

*A rendelet célja a városkép megóvása érdekében a plakátok elhelyezésének ésszerű korlátok közé szorítása, egységes szabályozás megalkotása*

1. Tiszavasvári Város Önkormányzata Képviselő-testületének 14/2014. (V.16.) számú önkormányzati rendelete a Helyi Értékvédelemről

*A rendelet célja Tiszavasvári Város településképi védelme, ennek érdekében építészeti, városképi, illetve természeti értékeinek védelme. Célja továbbá az építésügyi hatósági engedélyhez kötött és az építésügyi hatósági engedélyhez nem kötött építési munkákkal kapcsolatban - a helyi adottságok figyelembevételével - a városépítészeti illeszkedéssel és a településfejlesztési célokkal összefüggő követelmények kiegyensúlyozott érvényre juttatása, az épített környezet esztétikus kialakítása, a városkép megőrzésére és formálásra vonatkozó szempontok meghatározása, az építési tevékenységgel összefüggő szabályok előzetes tisztázása és az eljárási szabályok rögzítése.*

1. Tiszavasvári Város Önkormányzata Képviselő-testületének 37/2014. (XI.28.) számú önkormányzati rendelete a közösségi együttélés alapvető szabályairól és ezek megszegésének következményeiről

*A rendelet a közösségi együttélés alapvető szabályait definiálja az alábbi területeken:*

* *A közterületek rendjének, tisztaságának fenntartása és rendeltetésszerű használata*
* *Plakátok, hirdetmények elhelyezésének rendje*
* *Kereskedelmi és vendéglátási tevékenység*
* *A köztisztaság fenntartása*
* *Állattartás*
* *Egyes helyi közszolgáltatások kötelező igénybevétele*
* *Környezetünk védelme, zajvédelem*
* *Az egyes területek helyi jelentőségű védett természeti területté nyilvánítása*
* *Temető rendje*
* *Házszámtábla elhelyezése*
* *Szeszesital árusításával vagy közterületen fogyasztással kapcsolatos szabályok*

*A rendelet tartalmazza a közösségi együttélés alapvető szabályainak megszegése miatt alkalmazható jogkövetkezmények és eljárási szabályokat is.*